સુપ્રસિઘ્ધ પવિત્ર યાત્રાધામ વિરપુરમાં જલારામબાપા અને વિરબાઈ માં એ ફતેહપુરના ગુરૂ ભોજલરામબાપાના આશીર્વાદ અને આજ્ઞાથી વિક્રમ સવંત ૧૮૭૬ મહા સુદ બીજથી વિરપુરમાં અન્નક્ષેત્ર (સદાવ્રત)ની શરૂઆત કરેલ તેને ૨૦૦ વર્ષ પૂર્ણ થતા તેની ઉજવણીના ભાગરૂપે જલારામ બાપાના પરીવારના હાલના ગાદિપતી રઘુરામબાપા અને તેમના નાના ભાઈ ભરતભાઈ ચાંદ્રાણી તેમજ સમસ્ત પરીવાર દ્વારા દ્વિશતાબ્દી અન્નક્ષેત્રની ઉજવણીના ભાગરૂપે પ્રખર રામાયણી સંત મોરારીબાપુના સ્વમુખે શ્રીરામ કથાનું ભવ્યાતિ ભવ્ય આયોજન કરેલ છે. તા. ૧૮ થી ૨૬ જાન્યુઆરી ૨૦૨૦ નવ દિવસનો અતિ ભવ્ય કાર્યક્રમ વિરપુરના આંગણે યોજાશે.